CELEX: 62021TN0668
Language: et
Date: 2021-10-15 00:00:00
Title: Kohtuasi T-668/21: 15. oktoobril 2021 esitatud hagi – Siremar versus komisjon

3.1.2022   
            
            
               ET
            
            
               Euroopa Liidu Teataja
            
            
               C 2/42
            
         
      15. oktoobril 2021 esitatud hagi – Siremar versus komisjon
      (Kohtuasi T-668/21)
      (2022/C 2/58)
      Kohtumenetluse keel: itaalia
      
         Pooled
      
      
         Hageja: Sicilia Regionale Marittima SpA – Siremar (Rooma, Itaalia) (esindajad: advokaadid B. Nascimbene, F. Rossi Dal Pozzo ja A. Moriconi)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada 17. juuni 2021. aasta otsuse artiklid 2 ja 3;
               
            
                  —
               
               
                  teise võimalusena tühistada selle otsuse artiklid 5 ja 6, milles kohustatakse väidetav abi tagasi nõudma, öeldes, et see peab toimuma kohe ja tõhusalt;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, mille kohaselt on rikutud ELTL artikli 107 lõiget 1 ja artikli 108 lõiget 2 ning 2004. aasta päästmise ja ümberkorraldamise suuniseid.
                  
                              —
                           
                           
                              Ta väidab selle kohta, et vaidlustatud otsuses on rikutud õigusnorme ELTL artikli 107 lõike 3 punkti b kohaldamisel ning samuti seoses 2004. aasta suunistega, sest seal tehti järeldus, et Siremari päästmiseks antud abi pikendati õigusvastaselt aasta võrra ning see on vastuolus riigiabialaste ELi õigusnormidega.
                           
                        
            
                  2.
               
               
                  Teine väide, mille kohaselt on rikutud ELTL artikli 107 lõiget 1 ja artikli 108 lõiget 2 seoses teatavate maksuvabastustega.
                  
                              —
                           
                           
                              Ta väidab selle kohta, et vaidlusalused maksuvabastused sõltuvad maksejõuetusmenetluste puhul üldiselt ette nähtud tingimuste täidetusest.
                           
                        
            
                  3.
               
               
                  Kolmas väide, mille kohaselt on rikutud õiguskindluse ja hea halduse põhimõtteid seoses menetluse kestusega, millest tulenevalt on tagastamisnõue õigusvastane.
                  
                              —
                           
                           
                              Ta väidab selle kohta, et uurimismenetlus, mille kohta esitati käesolev hagi, kestis liiga kaua, minnes seeläbi vastuollu õiguskindluse ja hea halduse põhimõtetega ning samuti üldpõhimõtetega, mis nendega seonduvad.